《輓陈淡交先生》
宋代·黎献

承师受业忆同门，如水之交昔有年。
痛哭鴒原情未已，徘徊鵩舍意凄然。
功名早领贤书荐，世业由来家学传。
硕德晨星嗟已矣，试编遗稿泪潸涟。

作者简介：黎献，字子文，号拙翁，东莞（今属广东）人。友龙（度宗咸淳中邑庠教谕）弟。弱冠授徒，一依朱熹白鹿规为教。《宋东莞遗民录》卷下有传。今录诗六首。